
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR.  39
din 30 martie 2017
           privind aprobarea bugetului general al unității administrativ - teritoriale pe anul 2017
Consiliul Local al Municipiului Sighişoara, întrunit în şedinţă ordinară,

Luând act de proiectul de hotărâre și referatul de aprobare al Primarului municipiului, în calitate de inițiator, înregistrat cu nr. 5.391/02.03.2017, calitate conferită de prevederile art. 33 din Legea nr. 393/2004 privind Statutul aleșilor locali, cu modificările și completările ulterioare, coroborat cu prevederile art. 45 alin. (6) din Legea nr. 215/2001, Legea Administrației publice locale, republicată, cu modificările și completările ulterioare;   

  Ținând cont de prevederile Legii nr. 6/2017, Legea bugetului de Stat pe anul 2017 precum și de cele ale Legii nr. 273/2006 privind finanțele publice locale, cu modificările și completările ulterioare;

  Luând în considerare Decizia cu nr. 5.419/22.02.2017 a Șefului Administrației Județene a Finanțelor Publice Mureș, prin care se aprobă repartizarea pe unitățile administrativ - teritoriale din județul Mureș a sumelor defalcate din taxa pe valoarea adaugată și din cota de 18,5% din impozitul pe venit pentru echilibrarea bugetelor locale pentru anul 2017, conform anexei, care face parte integrantă din această decizie;

  Luând în considerare Decizia cu nr. 6.845/07.03.2017 a Şefului Administraţiei Judeţene a Finanţelor Publice Mureş, prin care au fost repartizate sume defalcate din T.V.A. pentru finanţarea cheltuielilor descentralizate la nivelul comunelor, oraşelor şi municipiilor, pe unităţile administrativ - teritoriale din judeţul Mureş, conform anexelor nr. 1 - 8, care fac parte integrantă din această decizie;

 Luând în considerare Decizia cu nr. 6.983/07.03.2017 a Şefului Administraţiei Judeţene a Finanţelor Publice Mureş, prin care s-a aprobat repartizarea de sume defalcate din T.V.A. pentru finanţarea învăţământului particular sau confesional acreditat, pe unităţile administrativ - teritoriale din judeţul Mureş, conform anexei nr. 1 şi anexei nr. 3, care fac parte integrantă din această decizie;

             Având în vedere Hotărârea Consiliului Județean Mureș cu nr. 27/01.03.2017, prin care se aprobă repartizarea pe unitățile administrativ - teritoriale a sumelor pentru achitarea arieratelor provenite din neplata cheltuielilor de funcționare și/sau de capital și pentru susținerea programelor de dezvoltare locală, precum și pentru susținerea proiectelor de infrastructură care necesită cofinanțare locală și pentru finanțarea cheltuielilor privind drumurile județene și comunale, conform anexelor nr. 1 și  nr. 2, care fac parte integrantă din această hotărâre; 

Ținând cont de prevederile Legii nr. 52/2003 privind transparenţa decizională în administraţia publică, republicată;

Având în vedere Raportul de specialitate cu nr. 5.393/02.03.2017 al Biroului Buget, Contabilitate, Salarizare, prin care se justifică necesitatea elaborării și aprobării bugetului general al unității administrativ – teritoriale  pe anul 2017, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În baza art. 36 (2) lit. “b”, (4) lit. “a”, art. 45 (2) lit.”a” și a art. 115 (1) lit. “ b” din Legea nr. 215/2001, Legea administraţiei publice locale, republicată, cu modificările și completările ulterioare,

       H O T Ă R Ă Ş T E:

Art. 1. Se aprobă bugetul general al unității administrativ – teritoriale pe anul 2017, conform anexei nr. 1, care face parte integrantă din prezenta hotărâre.

Art. 2. Se aprobă detalierea privind cheltuielile pe articole şi aliniate pentru capitolele de cheltuieli finanţate din toate bugetele.

                Art. 3. Se aprobă lista de investiţii, conform anexei nr. 2, care face parte integrantă din prezenta hotărâre.  

                Art. 4. Se aprobă utilizarea sumei de 7.639.000 lei din excedentul bugetului local al anului  precedent pentru finanțarea cheltuielilor secțiunii de dezvoltare.

 Art. 5. Se aprobă bugetul de venituri proprii și subvenții, conform anexei nr. 3, care face parte integrantă din prezenta hotărâre.

 Art. 6. Se aprobă lista de investiţii, conform anexei nr. 4, care face parte integrantă din prezenta hotărâre.

 Art. 7. Se aprobă utilizarea sumei de 1.482.000 lei din excedentul bugetului de venituri proprii şi subvenții al anului  precedent pentru finanțarea cheltuielilor secțiunii de dezvoltare.

 
 Art. 8. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, Biroul Buget, Contabilitate, Salarizare, serviciile de specialitate din cadrul Municipiului Sighișoara, precum și unitățile și instituțiile subordonate.

 Art. 9. Prin grija d-nei Bizo Anca, Secretar al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţa publică, prin publicarea pe pagina de internet la adresa www.sighisoara.org.ro

                     PREŞEDINTE DE ŞEDINŢĂ,

  

            Gavrilă Ionel
  Contrasemnează/Avizat pentru legalitate

           SECRETAR,



             Bizo Anca
(Prezenta s-a adoptat cu 13 voturi ”pentru” și 6 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  2 ex. Biroul Buget, Contabilitate, Salarizare - Direcţia Economică.
  8 ex. 
B.A.
